**Politikat e privatësisë**

Bashkia Kamëz është organ publik që organizohet dhe funksionon në mbështetje dhe zbatim të ligjit nr. 139/2015, “Për vetëqeverisjen vendore”, ligjit nr. 115/2014, “Për ndarjen administrativo-territoriale të njësive të qeverisjes vendore”, të ndryshuar, rregullores së brendshme për organizimin, funksionimin, detyrat dhe përgjegjësitë e administratës së Bashkisë së Kamzës, si dhe çdo akti ligjor dhe nënligjor në fuqi.

Bashkia Kamëz disponon faqen [www.kamza.gov.al](http://www.kamza.gov.al), nëpërmjet së cilës mbledh dhe transmeton informacione për qytetarët, bizneset, organizatat, grupet e interesuara, vizitorët etj, lidhur me përmbushjen e funksioneve dhe përgjegjësive të ngarkuara nga legjislacioni në fuqi, punët e përditshme të realizuara nga Bashkia Kamëz, informacione në lidhje me shërbimet që ofron në fusha të ndryshme, akteve të miratuara nga Kryetari i Bashkisë dhe Këshilli Bashkiak, kërkesa/ankesa të ndryshme për marrje informacioni apo zgjidhje të problematikave të ndryshme, si dhe shumë shërbimeve dhe aktiviteteve të tjera, nëpërmjet të cilave synohet maksimalizimi i transparencës dhe realizimi i një komunikimi efektiv dhe ndërveprim në kohë reale me çdo subject/qytetar të interesuar, e mbi të gjitha duke përfshirë çdo qytetar të Kamzës në vendimarrje dhe bashkëqeverisje.

Gjithashtu, nëpërmjet kësaj faqe web, çdo subjek/individ mund të aksesojë informacionin/shërbimin në mënyrë të plotë, të saktë, në formën më të përshtatshme dhe brenda një kohe sa më të arsyeshme, duke siguruar në këtë mënyrë shërbime më të mira publike.  
  
**Objekti i Politikave të privatësisë**

Ky dokument ka për objekt informimin e subjekteve mbi mënyrën e mbledhjes, përpunimit, përhapjes, ruajtjes dhe masave të sigurisë që janë marrë për të dhënat që deklarohen në faqen web, procese të cilat realizohen në përputhje të plotë me përcaktimet e kuadrit ligjor dhe rregullator për mbrojtjen e të dhënave personale në Republikën e Shqipërisë.  
  
**Përdorimi i të dhënave personale**Bashkia Kamëz kryen përpunimin e ligjshëm të të dhënave personale, duke respektuar dhe garantuar liritë dhe të drejtat themelore të njeriut dhe, në veçanti, të drejtën e ruajtjes së jetës private.   
Të dhënat personale mund të përdoren për të komunikuar me vizitorët, ankuesit apo çdo subjekt të interesuar, për qëllime historike, shkencore ose statistikore, për ndjekjen dhe përfundimin e procedurave të punësimit, të rregulluara nga legjislacioni përkatës etj, duke siguruar se ato nuk përpunohen për të marrë masa apo vendime për një individ, si dhe duke garantuar konfidencialitetin e informacionit të siguruar.

**Siguria**  
Sipas parashikimeve të [ligjit nr. 9887, datë 10.03.2008, “Për mbrojtjen e të dhënave personale”, të ndryshuar](http://www.idp.al/wp-content/uploads/2016/11/Ligji_9887_date_10_-03_2008_i_ndryshuar-2.pdf" \t "_blank) dhe çdo akti tjetër të miratuar nga Komisioneri për të drejtën e informimit dhe mbrojtjen e të dhënave personale.  
  
Bashkia e Kamzës siguron çdo përdorues që të dhënat që mbërrijnë në bazën e të dhënave të saj, i sigurohen me sistemin më të lartë të sigurisë dhe njëkohësisht është e përkushtuar të zbatojë rigorozisht të gjithë kuadrin ligjor në mbrojtje dhe respektim të çdo veprimi që lidhet me të dhënat e perdoruesve, Bashkia merr përsipër të mbrojë dhe të moskeqpërdorë për asnjë rast këto të dhëna.

**Mbrojtja e të dhënave personale**

Mbrojtja e të dhënave personale bazohet në:  
a. përpunimin në mënyrë të drejtë dhe të ligjshme;  
b. grumbullimin për qëllime specifike, të përcaktuara qartë, e legjitime dhe në përpunimin në përputhje me këto qëllime;  
c. mjaftueshmërinë e të dhënave, të cilat duhet të lidhen me qëllimin e përpunimit dhe të mos e tejkalojnë këtë qëllim;  
d. mbajtjen në atë formë, që të lejojë identifikimin e subjekteve të të dhënave për një kohë, por jo më tepër sesa është e nevojshme për qëllimin, për të cilin ato janë grumbulluar  
e. saktësinë që të dhënat duhet të kenë dhe, kur është e nevojshme, duhet të përditësohen, duke ndërmarrë çdo hap të nevojshëm për të fshirë apo korrigjuar të dhëna të pasakta apo të paplota, në lidhje me qëllimin për të cilin janë mbledhur.  
  
**E drejta për t'u ankuar**  
Çdo person, që pretendon se i janë shkelur të drejtat, liritë dhe interesat e ligjshëm për të dhënat personale, ka të drejtë të ankohet ose të njoftojë komisionerin dhe të kërkojë ndërhyrjen e tij për vënien në vend të së drejtës së shkelur. Pas këtij ankimi, subjekti i të dhënave mund të ankohet në gjykatë, në përputhje me parashikimet e kuadrit ligjor në fuqi.  
Komisionieri për të drejtën e informimit dhe mbrojtjen e të dhënave personale  
Adresa: Rruga “A. Toptani”, Kati II-të.  
[www.idp.al](http://www.idp.al/)  
Në rast se subjekti i të dhënave ka bërë ankim, kontrolluesi nuk ka të drejtë të ndryshojë të dhënat personale deri në dhënien e vendimit përfundimtar.  
  
**Pyetje/Ankesa/Informacion**  
Me anë të informacionit të mësipërm shpresojmë t’ju kemi informuar në mënyrë të plotë rreth çështjeve të privatësisë, në funksion të përdorimit të faqes web të Bashkisë Kamëz.  
  
Për çdo kërkesë, informacion apo problematikë të mundshme në lidhje me faqen web: [www.kamza.gov.al](http://www.kamza.gov.al), lutemi të na kontaktoni në:  
e-mail:  [bashkiakamez@gmail.com](mailto:bashkiakamez@gmail.com); [specialist.informimi@kamza.gov.al](mailto:specialist.informimi@kamza.gov.al)   
Ofruesi: Bashkia Kamëz

Bulevardi "Nënë Tereza", Kamëz

Tiranë, Shqipëri